stanford-oval/wikipedia huggingface dataset:
Mike Mollo
Nyrkkeilyura

Mollon amatööriura oli lyhyt. Hän siirtyi nopeasti ammattilaiseksi ja debytoi 25. kesäkuuta 2000. Ottelussa hän voitti pistein Terry Coffinin Illionosin Elginissä. Neljä seuraavaa vuotta Mollo otteli tasaisesti voittaen tuntemattomia vastustajiaan.
Huhtikuussa 2006 Mollo allekirjoitti sopimuksen Don Kingin kanssa tarkoituksenaan päästä suurempiin otteluihin. Mollo myös pääsi yksityisvalmennukseen veteraani Al Bobannin kanssa.
Mollosta tuli Chicagossa nopeasti suosittu hänen aggressiivisen ottelutyylinsä johdosta. Marraskuun 4. päivänä vuonna 2005 hän voitti Latinalaisen Amerikan raskaansarjan tittelin loppuunmyydyssä nyrkkeilyottelussa.
Mollo ja hänen johtoryhmänsä pyrkivät tämän jälkeen hankkimaan isompia vastustajia. Mollo otteli DaVarryl Williamssonin kanssa, mutta hävisi ottelun kuitenkin neljännessä erässä. Mollo sanoi ottelun jälkeen, että hän halusi ottaa askelen eteenpäin urallaan, ja tietää, miten hyvin hän pärjäisi veteraani-iskijöitä vastaan. Hänen mielestään ottelu oli lopetettu ennenaikaisesti.
Mollo palasi kehään Chicagossa 25. elokuuta 2006, ja voitti vaivattomasti Willie Walkerin ensimmäisessä erässä. Kamppailun myötä Mollo osoitti, että hänen kykynsä olivat ennallaan. Hän tunsi olonsa niin varmaksi, että uskoi pärjäävänsä raskaassasarjassa hyvin. Lokakuun 6. päivänä vuonna 2006 Mollo voitti Kevin McBriden toisessa erässä teknisellä tyrmäyksellä. McBride tunnetaan parhaiten samana vuonna käymästään ottelustaan Mike Tysonin kanssa.
19. tammikuuta 2008 Mollo otteli puolalaisen Andrzej Gołotan kanssa, mutta hävisi tuomarien yksimielisellä päätöksellä.
Mollo palasi kehään 07.11.2008 kohdaten Jameel McClinen. Mollo hävisi kamppailun tuomariäänin täysien erien jälkeen.
Vietettyään yli vuoden poissa kehästä Mollo palasi vuoden 2010 maaliskuussa nyrkkeilykehään voittaen Billy Zumbrunin tuomariäänin kahdeksaneräisen ottelun päätteeksi.
Araneus Information Systems

| Araneus Information Systems Oy |
| --- | --- |

Yritysmuoto:  Osakeyhtiö
Perustettu:  26. huhtikuuta 1995
Toimiala:  Tietotekniika
Tuotteet:  Ohjelmistokehityspalvelut.
Liikevaihto:  19 000 €
Henkilöstö:  Alle 5
Kotisivu:  Araneus araneus.fi.
Infobox OKVirheellinen NIMI-arvo: 
Araneus Information Systems on suomalainen yritys, joka tarjoaa ohjelmistonkehitykseen liittyviä palveluita. Vuonna 1995 yritys kehitti kahden muun yrityksen kanssa yhteistyössä DNS- palvelinohjelmiston nimeltä NameSurfer. Yrityksen liikevaihto supistui vuosina 2013–2016,  mutta kääntyi nousuun 2017.
Valokuva yrityksen aikaisemmin myynnissä olleesta satunnaisnumerogeneraattorista.
Mortimer Adler

| Mortimer Adler |
| --- | --- |

Henkilötiedot
Syntynyt: 28. joulukuuta 1902 New York City, New York, Yhdysvallat
Kuollut: 28. kesäkuuta 2001 (98 vuotta) San Mateo, Kalifornia, Yhdysvallat
Koulutus ja ura
Koulukunta:  aristotelismi, tomismi
Vaikutusalueet:  filosofinen teologia, metafysiikka, etiikka
Mortimer Jerome Adler (28. joulukuuta 1902 – 28. kesäkuuta 2001) oli yhdysvaltalainen aristoteelinen filosofi ja kirjailija. Hän työskenteli filosofian popularisoimiseksi.
Adler oli kotoisin New Yorkista. Hän opiskeli Columbian yliopistossa ja työskenteli Chicagon yliopistossa. Chicagossa hän perusti yhdessä Robert Hutchinsin kanssa Great Books of the Western World -ohjelman ja Great Books Foundationin, sekä Max Weismannin kanssa The Center for the Study of The Great Ideas -keskuksen. Adler perusti myös Institute for Philosophical Researchin vuonna 1952, toimi Encyclopædia Britannican toimittajana vuodesta 1949 sekä johti sen toimitustyötä vuodesta 1974.
Aiheesta muualla

Mortimer J. Adler Archives (englanniksi)
Anthon Grimsmo

| Mitalit> Maa:   Norja.Miesten curling. Olympialaiset  | Mitalit> Maa:   Norja.Miesten curling. Olympialaiset  | Mitalit> Maa:   Norja.Miesten curling. Olympialaiset  | Maa:   Norja> Miesten curling. |
| --- | --- | --- | --- |
|  Pronssia | Nagano 1998 | miehet |  |
| EM-kilpailut  | EM-kilpailut  | EM-kilpailut  |  |
|  Pronssia | Grindelwald 1995 | miehet |  |
Anthon Grimsmo (s. 5. heinäkuuta 1968 Oslo) on norjalainen curlingpelaaja ja olympiamitalisti.
Grimsmo kuului Norjan olympiapronssia Naganossa 1998 ja EM-pronssia 1995 voittaneisiin joukkueisiin. Olympiajoukkueeseen kuuluivat Grimsmon lisäksi Eigil Ramsfjell, Jan Thoresen, Stig-Arne Gunnestad ja Tore Torvbråten.
Arajärvi (Savukoski)

| Arajärvi |
| --- | --- |
Valtiot:  Suomi 
Paikkakunta:  Savukoski
Koordinaatit:  67°33′00″N, 27°50′00″E
Laskujoki:  Yli-Arajoki (d) 
Järvinumero:  65.424.1.001
Mittaustietoja
Pinnankorkeus:  249,4 m 
Rantaviiva:  14,13 km 
Pinta-ala:  7,01 km² 
Tilavuus:  0,013 km³ 
Keskisyvyys:  1,9 m 
Suurin syvyys:  13,8 m 
 fiArajärvi 
Arajärvi on matala ja saareton metsäjärvi Savukosken länsiosassa Lapin maakunnassa. Sen pinta-ala on seitsemän neliökilometriä. Etäisyys Rovaniemeltä on 148 kilometriä pohjoiskoilliseen.
Maantiede

Arajärven pituus etelästä pohjoiseen on neljä kilometriä. Kaakkoisrannalla on Kaiskarinniemi ja luoteisrannalla Haudanniemi. Järven kaakkoisosan muodostaa Saapaslahti, lounaassa on Karilahti, lännessä Haudanniemen eteläpuolella Hietalahti ja luoteessa Kapukkalahti. Noin kahdeksan yhdeksäsosaa järven pinta-alasta on korkeintaan kolme metriä syvä. Järven länsiosassa sijaitsee noin kahden hehtaarin laajuinen alue, jonka syvyys on vähintään kymmenen metriä; syvin kohta on neljätoista metriä.
Arajärveen laskee Siyliö ja Niepponen koillisesta. Noin 800 metriä Arajärvestä itään sijaitsevalta Seitajärveltä (250,6 metriä mpy) virtaa laskuoja Arajärveen. Kapukkalammelta (249,6 metriä mpy) virtaa Kapukkaoja Kapukkalahden pohjoisrannalle. Arajärven luusua on altaan kaakkoiskulmassa, josta lähtee Yli-Arajoki Luusuavaaran itäpuolitse Värriöjärveen, joka sijaitsee seitsemisen kilometriä kaakkoon.
Arajärven rannat ovat suurelta osin alavaa metsä- ja suomaata. Järven itäpuolella sijaitsee Seitavaara, jonka huippu on noin 315 metriä merenpinnan yläpuolella eli noin 65 metriä järven pintaa korkeammalla. Eteläpuolella on Luusuavaara, jonka huippu on noin 325 metriä mpy. Länsipuolella sijaitsee Pihlajavaara.
Arajärven vesitilavuus on 13 211 000 kuutiometriä.
Arajärvi (65.424.1.001) kuuluu Arajärven valuma-alueeseen (65.424), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Martin alue (65.42) ja ensimmäinen jakovaihe Ylä-Kemijoen valuma-alue (65.4). Arajärvi on laajin Arajärven valuma-alueen kuudesta vähintään hehtaarin laajuisesta vakavedestä. Toiseksi laajin on Seitajärvi.
Arajärvi on laajin Savukosken yli 150:stä järveksi luokitellusta vakavedestä. Sitä seuraa Kiurujärvi, Iso Akanjärvi ja Värriöjärvi. Se on syvimmän kohdan perusteella Savukosken syvin järvi, keskisyvyyden perusteella Seitajärvi on hieman syvempi. Vain ani harva Savukosken järvistä on syvyysluodattu.
Mitra Kaislaranta

| Mitra Kaislaranta> Henkilötiedot |
| --- | --- |
Syntynyt: 21. kesäkuuta 1992 (ikä 32)
Ammatti:  muusikko
Muusikko
Taiteilijanimi:  Mitra, M1tsQ
Laulukielet:  suomi
Yhtyeet:  Lissut (2007–2009) Bang Bang Sista
Levy-yhtiöt:  Warner Music Finland (2013–)
  [ Muokkaa Wikidatassa ] [ ohje ]  
Mitra Liija Kastanja Kaislaranta (s. 21. kesäkuuta 1992) on suomalainen laulaja, joka voitti Idols-laulukilpailun seitsemännen tuotantokauden vuonna 2013. Ennen Idolsissa kilpailemista Kaislaranta kuului vuosina 2007–2009 toimineeseen Lissut-yhtyeeseen.
Ura > 2013: Idols

Kaislaranta ei osallistunut Idolsiin perinteisten koelaulujen kautta, vaan tuomari Jone Nikulan oman Jone's Roadtrip -osion kautta, jossa Nikula etsi ympäri Suomea taitavia laulajia. Jone hyväksyi Mitran mukaan kisaan ja hän eteni niin sanottuun teatteriviikonloppuun, joka tällä tuotantokaudella järjestettiin Utin Jääkärirykmentissä.
Kaislaranta selvitti itsensä kolmivaiheisesta teatteriviikonlopusta suoriin lähetyksiin, jotka järjestettiin Barona-areenalla, Espoossa. 12 finalistia jaettiin ensin kahteen eri ryhmään, Team Stadiin ja Landeen, jotka kisasivat vuoroviikoin. Kuudennen finaalin jälkeen joukkueet yhdistettiin.
Joukkueiden yhdistämisen jälkeen finalistit saivat esitettäväkseen kappaleet, jotka tuomaristo oli heille valinnut: Kaislaranta sai esitettäväkseen Whitney Houstonin tunnetuksi tekemän ”I Will Always Love You” -kappaleen. Semifinaalissa finalistit esittivät yhden omavalintaisen kappaleen sekä yhden kappaleen duettona Idolsista tunnetuksi tulleen artistin kanssa. Mitra sai duettoparikseen neljännen tuotantokauden voittaneen Koop Arposen. Kauden päättäneessä finaalissa Kaislaranta esitti valitsemansa Alanis Morissetten ”Ironic”-kappaleen sekä tuomareiden valitseman kappaleen ”Me ei olla enää me”. Kaislaranta esitti myös hänelle itselleen tehdyn kappaleen ”Äkkisyvää”.
| Mitran Idolsissa esittämät kappaleet> Kisanvaihe | Mitran Idolsissa esittämät kappaleet> Kappale |
| --- | --- |
Jone's Roadtrip: ”You Oughta Know” (Alanis Morissette)
Teatteriviikonloppu (Rivilaulu): ”Syrup And Honey” (Duffy)
Teatteriviikonloppu (Ryhmälaulu): ”Army of Two” (Olly Murs) yhdessä Joseph Miettisen, Sofie Parviaisen ja Niko Heleniuksen kanssa
Teatteriviikonloppu (Duetto): ”When I Was Your Man” (Bruno Mars) yhdessä Alma Miettisen kanssa
2. finaali: ”Maailma on sun” (Tehosekoitin)
4. finaali: ”Sex on Fire” (Kings of Leon)
6. finaali: ”Toinen” (Jenni Vartiainen)
7. finaali: ”I Will Always Love You” (Whitney Houston)
8. finaali: ”Everybody Hurts” (R.E.M.) ”Coming Home”(Mitra ja Koop Arponen & Flute of Shame)
9. finaali: ”Ironic” (Alanis Morissette) ”Me ei olla enää me” (Sanni) ”Äkkisyvää”
Ura > 2014–: Idolsin jälkeen

Idols-voiton myötä Kaislaranta sai levytyssopimuksen Warner Music Finlandin kanssa. Mitran omaa nimeä kantava esikoisalbumi julkaistiin 21. elokuuta 2015. Albumin on tuottanut Jukka Immonen. Albumi nousi ensimmäisellä viikollaan Suomen virallisen albumilistan 12:nneksi.
Musiikkiuran ohella Mitra on työskennellyt vuodesta 2015 lähtien baarimikkona.
Taustaa

Mitra on opiskellut musiikkia Oulun konservatoriossa.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Mitra |  Julkaistu: 21. elokuuta 2015  Formaatti: CD / digitaalinen  Levy-yhtiö: Warner Music Finland | #12  | – |
Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2013 | ”Äkkisyvää” | 17  | – | 26  | Mitra |
| 2015 | ”Kukka kaipaa valoa” | 13  | – | 10  | Mitra |
| 2015 | ”Jotain pysyvää” | – | – | – | Mitra |
| 2015 | ”Kuningas” | – | – | – | Mitra |
Diskografia > Musiikkivideot

Kukka kaipaa valoa (2015)
Jotain pysyvää (2015 – ohj. Miro Laiho)
Araneta Coliseum

Araneta Coliseum tammikuussa 2014.
Smart Araneta Coliseum on monikäyttöinen areena Filippiinien Quezon Cityssä. Paikallinen baseball-seura käyttää sitä kotiareenanaan, minkä lisäksi kentällä on järjestetty myös muunkinlaisia urheilutapahtumia, joista kenties kansainvälisesti tunnetuin on raskaansarjan nyrkkeilyn maailmanmestaruusottelu Thrilla in Manila vuodelta 1975. Areena sijaitsee Araneta Centerin vieressä, minkä takia siitä toisinaan käytetään lempinimeä Big Dome (iso-kupoli). Areenalla on 16 035 pysyvää istuinta.
Aiheesta muualla

Wikimedia Commonsissa on kuvia tai muita tiedostoja aiheesta .
Naurunappula

Kuvakaappaus Naurunappulan etusivulta.
Naurunappula (myös irclinks.org) oli suomenkielinen viihdesivusto, joka perustettiin syyskuussa 2007. Sivusto oli kuva-, video-, flash-, teksti- ja linkkikirjastojen ympärille rakennettu yhteisö, jossa rekisteröityneet käyttäjät pystyivät keskustelemaan ja kommentoimaan lähetettyjä tiedostoja, sekä arvostelemaan niitä. Naurunappulan viimeisin suurehko ulkoasupäivitys otettiin käyttöön maaliskuussa 2012. Sen tarkoituksena oli selkeyttää etenkin mediasivujen asettelua.
Naurunappulan käyttäjät pystyivät kommentoimaan joko toistensa lähettämää sisältöä tai toistensa profiileja. Käyttäjät luokiteltiin aktiivisuutensa mukaan ryhmiin "Tulokas", "Peruskäyttäjä", "Aktiivinen käyttäjä", "Tehokäyttäjä" ja "Superkäyttäjä". Huhtikuussa 2010 Naurunappulaan tuli myös chat, joka oli tarkoitettu rekisteröityneille käyttäjille. Vieraat pystyivät käymään chatissa mutta eivät voineet kommentoida mitään ilman tiliä. Sisällölle annettiin suosituspisteitä +1, -1 tai +2, joista +2 oli ainoastaan VIP-jäsenten käytettävissä. Naurunappulassa oli myös käytössä monipuolinen sisällönsuodatusjärjestelmä, jolla pyrittiin rajaamaan esimerkiksi lapsille tai töissä selailtavaksi sopimaton ja muuten arveluttava sisältö pois selauksesta.
Naurunappula lopetti toimintansa 14. lokakuuta 2017. Sivustolle ei voinut tämän jälkeen enää lisätä uutta sisältöä, mutta vanhaa sisältöä pystyi selaamaan "arkistotilassa". Sivusto suljettiin myöhemmin kokonaan.
Tilastoja

Rekisteröityneiden jäsenten sukupuoli- ja ikäjakauma:
Naisia 23%
Miehiä 77%
Alle 15v 6%
15-24v 67%
25-34v 18%
35-49v 5%
Yli 50v 4%
Vierailutilastot:
Yli 190 000 uniikkia vierailijaa viikossa
Yli 16 000 000 sivulatausta viikossa
Keskivertokäyttäjä vietti aikaa sivustolla 13 minuuttia päivässä.
VIP-jäsenyys

VIP-jäsenyys oli maksullinen palvelu Naurunappulan rekisteröityneille käyttäjille. Sivuston käyttäjät pystyivät tukemaan Naurunappulan toimintaa ja hankkimaan samalla itselleen lisäpalveluita.
VIP-jäsenyyden avulla sai käyttöönsä lisäominaisuuksia sekä sivuston uusimmat ominaisuudet ensimmäisten joukossa. VIP-jäsenyyksistä saamilla tuloilla rahoitettiin sivuston toimintaa. Naurunappulan käyttö ei vaatinut VIP-jäsenyyden hankkimista. VIP:in pystyi tilaamaan matkapuhelimella kahdeksi kuukaudeksi kerrallaan ja se maksoi kolme euroa.
Aiheesta muualla

Naurunappulan kotisivut
Naurunappula Facebookissa
Arangsattojeon

| Arangsattojeon> 아랑사또전 |
| --- | --- |
Tyyli:  draama
Kestoaika:  60 min
Pääosissa:   Lee Jong-gi  Shin Min-ah  Yeon Woo-jin 
Alkuperämaa:   Korean tasavalta
Alkuperäiskieli:  korea
Verkko:   Munhwa Broadcasting Corporation
Esitetty:  15. elokuuta 2012 – 18. lokakuuta 2012
Jaksoja:  20
Aiheesta muualla
Virallinen sivusto
IMDb
Arangsattojeon (kor. 아랑사또전, engl. Arang and the Magistrate) on televisioyhtiö MBC:n esittämä eteläkorealainen TV-sarja. Sen päärooleissa ovat Lee Jong-gi, Shin Min-ah ja Yeon Woo-jin.
Aiheesta muualla

Viralliset kotisivut
Anton Perwein

| Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Maa:   Itävalta> Miesten käsipallo. |
| --- | --- | --- | --- |
|  Hopeaa | Berliini 1936 | käsipallo |  |
Anton Perwein (10. marraskuuta 1911 – 14. joulukuuta 1981) oli itävaltalainen käsipalloilija. Hän kilpaili vuoden 1936 kesäolympialaisissa Berliinissä ja kuului siellä hopeaa saaneeseen joukkueeseen.
Arto Savander

| Arto Savander> Henkilötiedot |
| --- | --- |
Koko nimi:  Arto Savander
Syntynyt: 30. elokuuta 1955 (ikä 69)
Kansalaisuus:   Suomi
Koripalloilija
Valmennusura
1984–1986 1987–1988 1988–1989 1989–1991 1992–1994 2000–2002 2008–2009:   Karhun Pojat  Lahden Sampo-Basket  Tampereen Pyrintö  Lahden Sampo-Basket  Karhun Pojat  Rekolan Urheilijat  Keravan Energia Team
Arto Savander (s. 30. elokuuta 1955) on suomalainen koripallovalmentaja.
Savander on valmentanut Suomessa sekä miesten että naisten pääsarjatason joukkueita. Hänen valmennuksessaan muun muassa Lahden Sampo-Basket voitti naisten Suomen mestaruuden vuosina 1987 ja 1988, ja Rekolan Urheilijat nousi I-divisioonaan vuonna 2001. Tampereen Pyrinnön miesten pääsarjassa pelannutta edustusjoukkuetta Savander valmensi kaudella 1988–1989, jolloin Pyrintö oli runkosarjan viimeinen voittaen vain yhden ottelun 18:sta.
Anton Pain Ratu

Anton Pain Ratu (2. tammikuuta 1929 – 6. tammikuuta 2024) oli indonesialainen roomalaiskatolinen piispa. Hänet vihittiin Jumalan Sanan seuran papiksi 17. elokuuta 1958 ja nimitettiin Atambuan hiippakunnan vihkipiispaksi sekä Zaban titulaaripiispaksi 2. huhtikuuta 1982. Piispaksi vihkiminen seurasi 21. syyskuuta. Pääkonsekraattorina toimi Theodorus van den Tillaart, jota avustivat Francis Xavier Sudartanta Hadisumarta, Donatus Djagom ja Gregorius Manteiro.
Ratu sai 3. helmikuuta 1984 nimityksen Atambuan piispaksi, jona hän toimi, kunnes jäi eläkkeelle 2. kesäkuuta 2007.
Araújo

Araújo tai Araujo on muun muassa seuraavien henkilöiden sukunimi:
Adriana Araújo (s. 1981), brasilialainen nyrkkeilijä
Alcides Araújo Alves (s. 1985), brasilialainen jalkapalloilija
Alexandra Araujo (s. 1972), brasilialais-italialainen vesipalloilija
Armindo Araújo (s. 1977), portugalilainen ralliautoilija
Cristiano Portela de Araújo Pena (1913–2000), brasilialainen roomalaiskatolinen piispa
Denílson de Oliveira Araújo (s. 1977), brasilialainen jalkapalloilija
Ernesto Araujo (s. 1967), brasilialainen diplomaatti ja ministeri
Eugênio de Araújo Sales (1920–2012), brasilialainen roomalaiskatolinen arkkipiispa ja kardinaali
Heitor de Araújo Sales (s. 1926), brasilialainen roomalaiskatolinen arkkipiispa
Hugo Bressane de Araújo (1899–1988), brasilialainen roomalaiskatolinen arkkipiispa
José Pedro de Araújo Costa (1913–1996), brasilialainen roomalaiskatolinen arkkipiispa
José Carlos Araújo Nunes (s. 1977), portugalilainen jalkapalloilija
Joubert Araújo Martins (s. 1975), brasilialainen jalkapalloilija
Leonardo Araújo (s. 1969), brasilialainen jalkapalloilija ja valmentaja
María Guadalupe Araújo Young, Ana Gabriel (s. 1955), meksikolainen laulaja
Mário de Araújo Cabral (1934–2020), portugalilainen Formula 1 -kuljettaja
Maykon Daniel Elias Araújo (s. 1984), brasilialainen jalkapalloilija
Murilo Henrique de Araujo Santos, Murilo (s. 1995), brasilialainen jalkapalloilija
Norberto Araujo (s. 1978), argentiinalais-ecuadorilainen jalkapalloilija
Rafael Araújo (s. 1980), brasilialainen koripalloilija
Raffael Caetano de Araújo (s. 1985), brasilialainen jalkapalloilija
Réver Humberto Alves Araújo (s. 1985), brasilialainen jalkapalloilija
Ronald Araújo (s. 1999), uruguaylainen jalkapalloilija
Ronny Heberson Furtado de Araújo (s. 1986), brasilialainen jalkapalloilija
Serafim Fernandes de Araújo (1924–2019), brasilialainen roomalaiskatolinen arkkipiispa ja kardinaali
Vinícius Araújo (s. 1993), brasilialainen jalkapalloilija
Waldemar Chaves de Araújo (s. 1934), brasilialainen roomalaiskatolinen piispa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Anton Ondruš

Anton Ondruš (s. 27. maaliskuuta 1950 Solčany) on Tšekkoslovakiaa edustanut slovakialainen jalkapalloilija, pelipaikaltaan puolustaja. Hän oli Tšekkoslovakian maajoukkueen kapteenina voittamassa Euroopan-mestaruutta vuonna 1976.
Ondruš edusti kotimaassaan Slovan Bratislavaa ja välillä vuonna 1978 Banská Bystricaa. Hän voitti Tšekkoslovakian mestaruuden vuosina 1974 ja 1975. Pelaajauransa lopulla hän edusti Belgiassa Club Bruggea, Ranskassa Thononia ja Sveitsissä Bieliä.
Ondruš pelasi Tšekkoslovakian maajoukkueessa 58 maaottelua, joissa hän teki yhdeksän maalia. Ensimmäisen maaottelunsa hän pelasi vuonna 1974 ja viimeisen vuonna 1980. Hän pelasi EM-kilpailuissa 1976 ja 1980. Tšekkoslovakia voitti vuonna 1976 Euroopan-mestaruuden kukistettuaan loppuottelussa Länsi-Saksan rangaistuspotkukilpailussa, jossa Ondruš teki joukkueensa kolmannen maalin. Välierässä Alankomaita vastaan Ondruš teki joukkueensa ensimmäisen maalin mutta ottelu meni jatkoajalle Alankomaiden tasoitettua Ondrušin omalla maalilla. Ondruš valittiin EM-turnauksen tähdistöjoukkueeseen. Vuoden 1980 EM-kilpailuissa Ondruš pelasi Tšekkoslovakian kaikki neljä ottelua joukkueen saavuttaessa pronssia.
Ondruš toimi Ranskassa pelatessaan kaudella 1986–1987 myös Thononin valmentajana. Myöhemmin hän on toiminut Slovan Bratislavan puheenjohtajana.
Anthon Berg

Anthon Bergin suklaaliköörejä
Anthon Berg on tanskalainen yritys, joka on tehnyt suklaata vuodesta 1884. Suklaan valmistamisen aloitti hedelmä- ja vihanneskauppias Anthon Berg, joka sittemmin siirsi vastuun yrityksestään pojalleen Gustaville. Tuotteet saavuttivat nopeasti suosiota keski- ja yläluokkaisten kööpenhaminalaisten keskuudessa. Anthon Bergistä tuli Tanskan hovin hovihankkija. Se kuuluu nykyisin Toms Gruppeniin.
Aiheesta muualla

Viralliset sivut (tanskaksi), (englanniksi), (ruotsiksi)
Ankkalammin puisto

Entisessä ”savilävessä” on nykyään suihkulähde ja sen yli johtaa silta. Lampi on reunustettu kivellä ja puistokasvusto on rehevää.
Ankkalammin puisto on puisto Forssan Keskustan kaupunginosassa torin vierellä. Puistoa rajaavat Torikatu, Hämeentie ja Sibeliuksenkatu. Lammen lisäksi puistossa on Viljo Savikurjen veistos Kehrääjätyttö vuodelta 1957 ja siellä kasvaa puita, pensaita ja monivuotisia kukkaistutuksia. Puiston pinta-ala on noin 9 400 m2.
Forssalaiset ovat nimittäneet Ankkalammia ”saviläveksi”, koska kun se sai alkunsa 1840-luvulla. Tuolloin alueesta noatetiin paljon savea Forssa-yhtiön kehräämön tiilien valmistamiseen.
Puiston rakentamisesta tehtiin päätös vuonna 1928 ja puistosuunnitelma valmistui 1949.
Ankkalammin puisto ja Forssan tori uudistettiin perinpohjaisesti 2000-vuosikymmenellä. Työ alkoi vuoden 2003 syksyllä lammen kunnostamisella, siihen tehtiin uudet pohjarakenteet ja sen reunat rakennettiin uudelleen. Lammen ympäristössä ja myös muualla puistossa on käytetty huomattavan paljon suomalaista luonnonkiveä. Kesällä 2004 uusittiin istutuksia, kulkuväylät, puiston kalusteet ja sähköistys. Lammen kapea kohta sai uuden sillan ja Forssan pumpattavan torikaivon torikaivon jäljennös sijoitettiin puistoon. Puistoon rakennettiin myös lasten leikkipaikka.
Kunnostuksen yhteydessä puistoon istutettiin uusia puita, viitisen sataa pensasta ja perennoja, kesäkukkia ja sipulikasveja. Kaikkiaan puistossa on yli 60 eri kasvilajia, mukaan lukien Suomen toiseksi suurin kirjovaahtera.
Ankkalammessa pidettiin vuosikymmenien ajan kesäisin lentokyvyttömäski leikattua kyhmyjoutsenpariskuntaa. Uusia  ei enää lammelle tuoda. Viimeinen, yli 20 vuotias naaras lopetettiin keväällä 2022. Kyseinen yksilö oli haavoittunut metsästäjän luodista eikä kyennyt enää lentämään.
Ankkalammin puisto sai vuonna 2005 kunniamaininnan Vuoden ympäristörakenne -kilpailussa, palkitut olivat Arkton Arkkitehdit Oy, Insinööritoimisto Olof Granlund Oy ja Forssan kaupunki. Palkintolautakunta piti puiston vahvuutena levollista kokonaisuutta, huolellista toteutusta ja hoitoa sekä kasvien ja kivien monipuolista käyttöä.
Lammen pohjalle kerääntyy lahoavia lehtiä, jotka aiheuttavat levää. Ongelmaa hoidetaan tyhjentämällä allas ja puhdistamalla se imuruoppaajalla.
Aiheesta muualla

Kuvia tai muita tiedostoja aiheesta Ankkalammin puisto Wikimedia Commonsissa
Arbagar

Arbagar (ven. Арбага́р) on kaupunkimainen taajama Taka-Baikalian aluepiirin Šilkan piirissä Venäjällä. Se sijaitsee 25 kilometriä Šilkasta koilliseen. Asukkaita on 600 henkeä (vuonna 2009).
Paikkakunta on syntynyt kivihiilikaivoksen yhteyteen. Vuonna 1951 se sai kaupunkimaisen taajaman aseman. Kaivos suljettiin vuonna 1972. Sen paikalle perustetut tuotantolaitokset lopettivat toimintansa 1990-luvun alussa. Työikäinen väestö on pääosin muuttanut pois Arbagarista.
Aiheesta muualla

Arbagar Šilkan piirin sivustolla[vanhentunut linkki] (venäjäksi)
Arbagar Taka-Baikalian tietosanakirjassa (venäjäksi)
Nause

| Nause> Tiedot |
| --- | --- |
Toiminnassa:  2008–
Tyylilaji:  progressiivinen house, electro house
Kotipaikka:   Tukholma, Ruotsi
Laulukieli:  englanti
Jäsenet:  Jacob Criborn   Leonard Scheja  
Entiset jäsenet:  Kami Montgarde  
Levy-yhtiö:  Universal Music  
Aiheesta muualla
Kotisivut
Infobox OKNimi-testi OK: 
Nause on ruotsalainen house-musiikkia soittava duo, joka koostuu Jacob Cribornista sekä Leonard Schejasta.
Historia

Yhtye perustettiin Tukholmassa ja se nousi tunnetuksi kappaleellaan Made of. Nause tuli tunnetuksi myös muiden musiikintuottajien keskuudessa ja vuonna 2011 yhtye siirtyi Universal Musicin alaisuuteen. Vuonna 2012 ilmestynyt Hungry Hearts nousi Sverigetopplistanin ensimmäiseksi samana vuonna.
Diskografia > Singlet

Made Of (2011)
Mellow (2012)
Hungry Hearts (2012)
This Is The Song (2013)
Move (2013)
Tomorrow´s just begun (2013)
The World I Know (2015)
Dynamite (feat. Pretty Sister) (2016)
Aqualung (feat. Miss Li) (2018)
Perfect Crime (feat. Daniel Gidlund) (2019)
Can’t Erase (Rebecan & Fionan kanssa ) (2019)
From Now (feat. Jaynie) (2020)
Feel (2020)